
lem tamen in hac parte mihi parceres, ne pluribus displicitura
proferre compellas.

D. Dum a legis constitutae tramite non exorbitaveris,
justam prudentis offensam non mereberis : quod si cui grave
videbitur quod lex statuit, ei qui condidit irascatur, non tibi.

M. Ab initio debitor tibi factus sum ex promisso. Hinc est,
quod nolens teneor parere petenti. Debitorum igitur qui
exacta sponte non solvunt, catalla, quae licite venduntur, sunt
eorum mobilia ac sese moventia; qualia sunt aururn, argentum
et ex hiis vasa composita, lapides quoque pretiosi, et mutatoria
vestimentorum, et hiis similia; item equorum utrumque genus,
usuales scilicet et indomiti ; armenta quoque bourn et greges
ovium, et cetera hujusmodi; frugum etiam et quorundam
victualium mobilis est natura, ut scilicet libere vendi possint,
deductis necessariis sumptibus debitoris ad sola victualia, hoc
est, ut necessitati, non superfluitati, et item ut naturae satisfiat
11011 crapulae ; nee soli debitori, sed uxori ejus ac filiis ac
familiae quam prius exhibuerat dum sibi viveret, huic neces-
saria ministrantur.

D. Quare dicis ' quorundam ? '

M. Victualia quae ab eis quotidianis usibus praeparantur et
quae sine sui mutatione esibus accommodantur, qualia sunt
panis et potus, nulla ratione vendi possunt; victualium igitur
ea duntaxat, quae praeter usus necessaries ab ipsis dominis
reservanda fuerant ut venalia nerent, licite venduntur, qualia
sunt carnes sale conditae, casei, mella, vina, et hiis similia. Et
nota, quod si debitor ille qui solvendo non est, militiae cingu-
lum semel obtinuerit, venditis ceteris, equus tamen ei, non
quilibet, sed, unus usualium, reservabitur; ne qui dignitate
factus est eques, pedes cogatur incedere. Quod si miles
ejusmodi fuerit,

Quern juvet armorum decor et juvet usus eorum,

et qui meritis exigentibus debeat inter strenuos computari, tota
sui corporis armatura cum equis ad id necessariis a vendi-
toribus erit liberrima ; ut, cum oportuerit, ad regis et regni
negotia armis et equis instructus possit assumi.

Si tamen hie idem cui lex in parte pepercit,

audita necessitate regis vel regni, delitescens se absentaverit,
vel ad hoc vocatus non venerit, sic tamen ut non propriis
scd regiis stipendiis militet. ct evidenter absentiam suam non